Min kæreste købte for cirka fem måneder siden, en Samsung Galaxy S7. Ret hurtigt viser det sig, at der er nogle ret irriterende udfald i lyden, under opkald. Det er hørebart for både vedkommende i den anden ende af opkaldet og min kæreste.  Udfaldene forekommer sporadiske. 

Alt det sædvanlige er prøvet; Fabriksnulstilling, opstart i sikker tilstand, deaktivering af mobildata under opkald, sætte telefonen i henholdsvis 2G og 3G-mode, deaktivere VoLTE, prøve med andet simkort (anden udbyder/netværk) i S7'eren, opkald fra forskellige lokationer og sætte tape over den sekundære mikrofon til noise reduction .. Intet afhjælper problemet med udfald i lyden. 

Vi har ligeledes forsøgt at flytte min kærestes simkort over i både hendes gamle telefon og min telefon. Ingen problemer med lyden, hvorfor vi kan udelukke at det skulle være simkortet, eller hendes udbyder der forårsager problemet.

Min kæreste reklamerer herefter over telefonen. Elgiganten sender telefonen til deres servicepartner i Sverige. Telefonen kommer retur og jævnfør følgesedlen, er mikrofonen blevet udskiftet. Det har imidlertid ikke afhjulpet fejlen og telefonen indleveres igen til reparation. Telefonen kommer retur fra sverige, hvor serviceværkstedet ikke har kunne konstatere fejl på telefonen... 

Da min kæreste indleverer telefonen til reparation for tredje gang, vedlægger hun en seddel, hvoraf det fremgår hvad hun har prøvet selv, for at afhjælpe fejlen (Se ovenfor). Ydermere vedlægges udskrift fra forummet XDA-developers, hvor mange andre klager over tilsvarende problemer, med deres S7 og S7 Edge. Telefonen bliver påny sendt afsted til Sverige, men kommer allerede retur efter 3 dage, og jævnfør følgesedlen har værkstedet intet foretaget sig!! 

Telefonen har på nuværende tidspunkt været i Sverige tre (3) gange og min kæreste nægter at få udleveret telefonen. Dette resulterer i at medarbejderen hos Elgiganten beholder telefonen og oplyser at man vil teste den internt og eventuelt sende den til et andet serviceværksted. I dag, hvor Elgiganten har haft telefonen i deres besiddelse i lidt over en uge, modtager min kæreste besked om at fejlen er fundet og rettet. Da hun afhenter telefonen kan hun konstatere at det eneste man har gjort er at fabriksnulstille telefonen og har foretaget et kort opkald og derefter konkluderet at fejlen er rettet!  Telefonen har været nulstillet et utal af gange, uden resultat. Og ganske som forventet, da min kæreste kommer hjem og foretager et opkald, falder lyden fortsat ud.

Kan kun opfordre andre til at gøre deres forretninger andre steder end hos Elgiganten. Køber man et produkt, og det ender med at skulle til reklamation, er det ren dilettanteri hos Elgiganten og deres samarbejdspartnere.

Tilføjelse (9. maj 2017): Fantastisk! Elgiganten tager sig tid til at besvare ens anmeldelse på Trustpilot, med et automat-svar, der grænser til det arrogante. Mage til frækhed, at bede os indlevere telefonen til reparation igen, når den allerede har været indleveret fire gange, uden at fejlen er blevet rettet! Elgiganten har forlængst opbrugt sin kvote af reparationsforsøg! Min kæreste og jeg sætter kun vores fødder i Elgiganten igen, hvis det er for at få pengene retur for det skrammel de har solgt min kæreste. Ellers får sagen lov at køre videre hos  Forbrugerklagenævnet.